8. การจัดการ

โครงสร้างการจัดการบริษัท ทรัพย์ศรีไทย จำกัด (มหาชน) ของปี 2552

คณะกรรมการบริษัทและบริษัทย่อย

[TABLE]

* กรรมการอิสระ หมายถึงผู้ทรงคุณวุฒิและเป็นบุคคลภายนอก ซึ่งมิได้เป็นลูกจ้าง หรือ
พนักงานที่ได้รับเงินเดือนจากบริษัท หรือบริษัทที่เกี่ยวข้อง
มีอิสระจากผู้ถือหุ้นรายใหญ่และถือหุ้นในบริษัทหรือบริษัทที่เกี่ยวข้อง ไม่เกินร้อยละ 0.5
ของทุนจดทะเบียนที่ชำระแล้วและจะสามารถดูแลผลประโยชน์ของผู้ถือหุ้นรายย่อยได้

** กรรมการผู้มีอำนาจลงลายมือชื่อแทนบริษัท คือ 2 ใน 4 คนนี้ลงลายมือชื่อร่วมกัน
และประทับตราสำคัญของบริษัท

*** เลขานุการบริษัท ทำหน้าที่ให้คำแนะนำ ปรึกษาด้านกฎหมายและกฎเกณฑ์ต่าง ๆ
ซึ่งคณะกรรมการจะต้องทราบและปฏิบัติ ฯลฯ รายละเอียดปรากฏในหน้า 39

องค์ประกอบและการแต่งตั้ง

คณะกรรมการบริษัทประกอบด้วย ประธานกรรมการ
และกรรมการอีกจำนวนหนึ่งตามที่ผู้ถือหุ้นเสนอเพื่อให้เหมาะสมกับขนาดของกิจการของบริษัท
และเพื่อให้การปฏิบัติงานมีประสิทธิภาพ ซึ่งเมื่อรวมแล้วต้องไม่น้อยกว่า 5 คน
โดยประธานกรรมการเป็นกรรมการอิสระ
และในคณะกรรมการบริษัทจะมีกรรมการที่ไม่เป็นผู้บริหารไม่น้อยกว่ากึ่งหนึ่ง
และมีกรรมการที่มีความเป็นอิสระอย่างแท้จริงปราศจากความสัมพันธ์ทางธุรกิจ
หรือความสัมพันธ์อื่นใดอันอาจมีอิทธิพลต่อการใช้ดุลยพินิจอย่างเป็นอิสระไม่น้อยกว่า 1 ใน 3
ของจำนวนกรรมการทั้งหมด

การเลือกตั้งกรรมการและ/หรือกรรมการอิสระของบริษัทให้กระทำโดยที่ประชุมผู้ถือหุ้น
หรือคณะกรรมการบริษัท ตามข้อบังคับบริษัท และพระราชบัญญัติบริษัทมหาชน จำกัด พ.ศ. 2535
ตามหลักเกณฑ์ และวิธีการดังต่อไปนี้

(1) ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

(2) ในการเลือกตั้งกรรมการ อาจใช้วิธีออกเสียงลงคะแนนเลือกกรรมการเป็นรายบุคคล
    คราวละคน หรือคราวละหลายคนรวมกันเป็นคณะ หรือด้วยวิธีการอื่นใดก็ได้
    ตามแต่ที่ประชุมผู้ถือหุ้นจะเห็นสมควร แต่ในการลงมติแต่ละครั้ง
    ผู้ถือหุ้นต้องออกเสียงด้วยคะแนนที่มีตาม (1) ทั้งหมด จะแบ่งคะแนนเสียงแก่คนใด
    หรือคณะใดมากน้อยเพียงใดไม่ได้

(3) การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ประธานที่ประชุมเป็นผู้ออกเสียงชี้ขาด

(4) กรรมการที่ครบกำหนดวาระการดำรงตำแหน่งอาจได้รับการเสนอชื่อให้กลับเข้าดำรงตำแหน่งอีกได้และอาจได้รับการแต่งตั้งกลับเข้าดำรงตำแหน่งเดิมได้
    อีกหากผู้ถือหุ้นพิจารณาแล้วเห็นชอบด้วย

(5) วาระการดำรงตำแหน่งกรรมการบริษัท
    ให้กำหนดตามบทบัญญัติแห่งพระราชบัญญัติบริษัทมหาชนจำกัด พ.ศ. 2535

อำนาจหน้าที่ ความรับผิดชอบ และจรรยาบรรณ

1.  ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท และมติของที่ประชุมผู้ถือหุ้น
    กฎกระทรวง หรือ พระราชบัญญัติ อันเกี่ยวด้วยการประกอบกิจการของบริษัท
    ตลอดจนหลักเกณฑ์และข้อบังคับของตลาดหลักทรัพย์แห่งประเทศไทย
    สำนักงานคณะกรรมการกำกับหลักทรัพย์และตลาดหลักทรัพย์

2.  ปฏิบัติหน้าที่ของตนและบริหารงานอย่างเต็มความสามารถด้วยความซื่อสัตย์สุจริตเพื่อให้เกิดประโยชน์สูงสุดต่อบริษัท
    และผู้มีผลประโยชน์ร่วมกัน (Stakeholders)

3.  ไม่แสวงหาผลประโยชน์อันมิชอบจากการทำงานไม่ว่าทางตรงหรือทางอ้อม

4.  บริหารงานด้วยความระมัดระวังและหลีกเลี่ยงความขัดแย้งผลประโยชน์ส่วนตนต่อผลประโยชน์ของบริษัท
    เพื่อให้การบริหารเป็นไปอย่างเต็มที่และมีประสิทธิภาพ รวมถึง

-   ไม่หาผลประโยชน์ส่วนตัวจากการเป็นกรรมการ

-   ไม่ใช้ความลับของบริษัทในทางที่ผิด

-   ไม่เป็นกรรมการในบริษัทที่ประกอบกิจการอันมีสภาพอย่างเดียวกันหรือเป็นคู่แข่งขันทางการค้าของบริษัท

-   ไม่มีผลประโยชน์ในการทำสัญญาของบริษัท

5.  กำหนดนโยบาย ยุทธศาสตร์ แผนงานการดำเนินธุรกิจของบริษัท และงบประมาณ ของบริษัท

6.  ติดตาม
    และกำกับดูแลให้ฝ่ายบริหารจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการและความมั่นคงสูงสุดให้แก่ผู้ถือหุ้น

7.  จัดให้มีและกำกับดูแลให้มีการบริหารจัดการตามหลักเกณฑ์การกำกับดูแลกิจการที่ดีโดยมีระบบการควบคุมภายใน
    และการตรวจสอบภายในอย่างมีประสิทธิภาพ รวมทั้งติดตามการดำเนินการอย่างสม่ำเสมอ

8.  ให้ความมั่นใจว่าระบบบัญชี การรายงานทางการเงิน และการสอบบัญชีมีความน่าเชื่อถือได้
    รวมทั้งดูแลให้มีกระบวนการในการประเมินความเพียงพอของการควบคุมภายในและการตรวจสอบภายใน
    การบริหารจัดการความเสี่ยง การควบคุมการเงิน และการปฏิบัติตามกฎหมาย

9.  ดูแลและจัดการแก้ไขปัญหาความขัดแย้งทางผลประโยชน์
    รวมทั้งการใช้ทรัพย์สินของบริษัทในทางมิชอบและการกระทำที่ไม่ถูกต้องในรายการระหว่างบุคคลที่เกี่ยวโยงกัน

10. แต่งตั้งมอบหมายให้กรรมการคนหนึ่งหรือหลายคนหรือบุคคลอื่นใดให้ปฏิบัติการอย่างใดอย่างหนึ่งแทนคณะกรรมการ
    โดยกำหนดบทบาทหน้าที่และความรับผิดชอบให้ชัดเจนเพื่อช่วยดูแลรายงานทางการเงิน
    ระบบควบคุมภายใน และระบบการกำกับดูแลกิจการให้เป็นไปตามนโยบายที่กำหนดไว้

  คณะกรรมการตรวจสอบ

  ------ --------------- --------------- ----------------------- ---------------------- -- -------- --
  ลำดับ   ชื่อ              ตำแหน่ง                                                                     

  1.     นายสมโภชน์       ประธานกรรมการ                                                              
         อินทรานุกูล                                                                                   

  2.     นายมาริษ สมารัมภ์  กรรมการ         กรรมการที่เป็นอิสระ                                            
                                         และมีความรู้ด้านบัญชีการเงิน                                      

  3.     นางจิตรา ถาวระ   กรรมการ         กรรมการที่เป็นอิสระ                                            
                                         และมีความรู้ด้านบัญชีการเงิน                                      
  ------ --------------- --------------- ----------------------- ---------------------- -- -------- --

คณะกรรมการตรวจสอบ ประกอบด้วย กรรมการอิสระ 3 คน
และเป็นผู้มีประสบการณ์ในการสอบทานงบการเงิน โดยมีวาระการดำรงตำแหน่งคราวละ 3 ปี
กรรมการตรวจสอบที่ครบกำหนดวาระการดำรงตำแหน่ง
อาจได้รับการแต่งตั้งกลับเข้ารับดำรงตำแหน่งอีกได้ หากคณะกรรมการบริษัทเห็นสมควร
โดยมีหน้าที่ดังต่อไปนี้.-

  1. สอบทานให้บริษัทมีการรายงานทางการเงินอย่างถูกต้องและเพียงพอ

  2. สอบทานใหบริษัทมีระบบการควบคุมภายใน (internal control)
  และระบบการตรวจสอบภายใน (internal audit) ที่เหมาะสมและมีประสิทธิผล
  และพิจารณาความ เปนอิสระของหนวยงานตรวจสอบภายใน
  ตลอดจนใหความเห็นชอบในการพิจารณาแตงตั้ง โยกยาย
  เลิกจางหัวหนาหนวยงานตรวจสอบภายใน
  หรือหนวยงานอื่นใดที่รับผิดชอบเกี่ยวกับการตรวจสอบภายใน

  3. สอบทานใหบริษัทปฏิบัติตามกฎหมายวาดวยหลักทรัพยและตลาดหลักทรัพย์
  ข้อกำหนดของตลาดหลักทรัพย์ และกฎหมายที่เกี่ยวข้องกับธุรกิจของบริษัท

  4. พิจารณา คัดเลือก เสนอแต่งตั้งบุคคลซึ่งมีความเป็นอิสระ
  เพื่อทำหน้าที่เป็นผู้สอบบัญชีของบริษัท และเสนอค่าตอบแทนของบุคคลดังกล่าว
  รวมทั้งเข้าร่วมประชุมกับผู้สอบบัญชีโดยไม่มีฝ่ายจัดการเข้าร่วมประชุมด้วยอย่างน้อยปีละ 1 ครั้ง

  5. พิจารณารายการที่เกี่ยวโยงกันหรือรายการที่อาจมีความขัดแยงทางผลประโยชน
  ใหเปนไปตามกฎหมายและขอกำหนดของตลาดหลักทรัพย
  ทั้งนี้เพื่อให้มั่นใจว่ารายการดังกล่าวสมเหตุสมผลและเป็นประโยชน์สูงสุดต่อบริษัท

  6. จัดทำรายงานของคณะกรรมการตรวจสอบโดยเปดเผยไวใน รายงานประจำปของบริษัท
  ซึ่งรายงานดังกล่าวตองลงนามโดยประธานคณะกรรมการตรวจสอบ
  และตองประกอบด้วยข้อมูลอย่างน้อยดังต่อไปนี้

  (ก) ความเห็นเกี่ยวกับความถูกตอง ครบถวน
  เปนที่เชื่อถือไดของรายงานทางการเงินของบริษัท

  (ข) ความเห็นเกี่ยวกับความเพียงพอของระบบควบคุมภายในของบริษัท

  (ค) ความเห็นเกี่ยวกับการปฏิบัติตามกฎหมายวาดวยหลักทรัพยและตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

  (ง) ความเห็นเกี่ยวกับความเหมาะสมของผู้สอบบัญชี

  (จ) ความเห็นเกี่ยวกับรายการที่อาจมีความขัดแยงทางผลประโยชน

  (ฉ) จำนวนการประชุมคณะกรรมการตรวจสอบ
  และการเขารวมประชุมของกรรมการตรวจสอบแต่ละท่าน

  (ช) ความเห็นหรือขอสังเกตโดยรวมที่คณะกรรมการตรวจสอบ
  ไดัรับจากการปฏิบัติหน้าที่ตามกฎบัตร (charter)

  (ซ) รายการอื่นที่เห็นวาผูถือหุนและผูลงทุนทั่วไปควรทราบ
  ภายใตขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

  7.
  ปฏิบัติการอื่นใดตามที่คณะกรรมการของบริษัทมอบหมายดวยความเห็นชอบจากคณะกรรมการตรวจสอบ

  8.
  รายงานต่อคณะกรรมการบริษัทหากพบหรือมีข้อสงสัยว่ามีรายการหรือการกระทำที่อาจมีผลกระทบอย่างมีนัยสำคัญต่อฐานะการเงินและผลการดำเนินงานของบริษัท
  เพื่อดำเนินการปรับปรุงแก้ไขภายในระยะเวลาที่คณะกรรมการตรวจสอบเห็นสมควร ซึ่งได้แก่
  รายการที่เกิดความขัดแย้งทางผลประโยชน์
  การทุจริตหรือมีสิ่งผิดปกติหรือมีความบกพร่องที่สำคัญในระบบควบคุมภายใน
  การฝ่าฝืนกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์
  หรือกฎหมายที่เกี่ยวข้องกับธุรกิจของบริษัท
  หากคณะกรรมการของบริษัทไม่ดำเนินการปรับปรุงแก้ไขภายในระยะเวลาที่กำหนด
  ให้กรรมการตรวจสอบรายใดรายหนึ่งรายงานต่อสำนักงานคณะกรรมการกำกับหลักทรัพย์และตลาดหลักทรัพย์
  หรือตลาดหลักทรัพย์แห่งประเทศไทย

  คณะกรรมการบริหาร

  ------- ---------------------- -------------------------- --- -----------
  ลำดับ    ชื่อ                     ตำแหน่ง                         

  1.      นายศุภสิทธิ์ สุขะนินทร์       ประธานกรรมการบริหาร             

  2.      นายปิลัญชัย ประดับพงศ์      รองประธานกรรมการบริหาร          

  3.      นายสัมฤทธิ์ ตันติดิลกกุล      กรรมการบริหาร                   
  ------- ---------------------- -------------------------- --- -----------

  คณะกรรมการบริหาร ประกอบด้วย ประธานกรรมการบริหาร และกรรมการบริหารไม่น้อยกว่า 2
  คน มีอำนาจหน้าที่ ตามที่คณะกรรมการบริษัทได้มอบหมายดังนี้

1.  กำหนดแนวทางการพัฒนาและการขยายงานของกิจการให้เป็นไปตามนโยบายของคณะกรรมการบริษัท

1.  กำหนดแผนธุรกิจ งบประมาณ และอำนาจการบริหารต่างๆ ของบริษัท
    เพื่อเสนอให้คณะกรรมการบริษัทอนุมัติ

2.  ตรวจสอบ ติดตามการดำเนินงานตามนโยบาย และแนวทางการบริหารงานด้านต่างๆ
    ของบริษัทตามที่กำหนด ให้เป็นไปอย่างมีประสิทธิภาพเอื้อต่อสภาพการดำเนินธุรกิจ

3.  พิจารณาโครงการการลงทุนขนาดใหญ่ของบริษัทตามที่คณะกรรมการบริษัทกำหนด

4.  พิจารณากลั่นกรองข้อมูลหรือข้อเท็จจริงในเรื่องเกี่ยวกับการดำเนินกิจการของบริษัทที่จะนำเสนอคณะกรรมการบริษัทเพื่อการพิจารณา

5.  อนุมัติจัดการอันเกี่ยวกับการดำเนินกิจการของบริษัทดังนี้

  อนุมัติรายจ่ายที่ถือเป็นค่าใช้จ่ายไม่เกินมูลค่า 5.00 ล้านบาท

  อนุมัติรายจ่ายที่ถือเป็นสินทรัพย์ไม่เกินมูลค่า 20.00 ล้านบาท

  อนุมัติการรับจำนำสินค้าต่อรายไม่เกินมูลค่า 50.00 ล้านบาท

6.  มีอำนาจแต่งตั้ง ถอดถอน เจ้าหน้าที่ระดับบริหารที่ต่ำกว่าตำแหน่งกรรมการผู้จัดการ

7.  ดำเนินการอื่นๆ ตามที่คณะกรรมการบริษัทมอบหมายเป็นคราวๆ ไป

ในปี 2552 คณะกรรมการบริหารได้จัดให้มีการประชุมเพื่อติดตามการดำเนินงานของฝ่ายจัดการรวม
4 ครั้ง และได้รายงานต่อที่ประชุมคณะกรรมการบริษัทเพื่อพิจารณารับทราบและอนุมัติแล้ว

กรรมการผู้จัดการและผู้บริหาร

ชื่อ ตำแหน่ง

1. นายสัมฤทธิ์ ตันติดิลกกุล กรรมการผู้จัดการ

2. นายนพดล ลีลาอารยสกุล ผู้จัดการอาวุโสฝ่ายคลังเอกสาร

3. นายธนยศ เถกิงเกียรติ ผู้จัดการฝ่ายคลังสินค้า

4. นายเจริญ บุญมโนทรัพย์ ผู้จัดการฝ่ายบัญชีและการเงิน

5. นางพัชรี บุนนาค ผู้จัดการอาวุโสฝ่ายปฏิบัติการ

มติที่ประชุมคณะกรรมการบริษัทได้กำหนดให้กรรมการผู้จัดการมีอำนาจหน้าที่ดำเนินการเกี่ยวกับธุรกิจปกติของบริษัท
และดำเนินการในเรื่องต่างๆ ตามมติคณะกรรมการบริษัทและมติคณะกรรมการบริหาร
รวมทั้งมีอำนาจหน้าที่ดังต่อไปนี้

1.  รับผิดชอบในการบริหารงานทั้งปวงของบริษัทให้เป็นไปตามนโยบายของคณะกรรมการบริษัท

1.  อนุมัติจัดการอันเกี่ยวกับการดำเนินกิจการของบริษัทดังนี้

  อนุมัติรายจ่ายที่ถือเป็นค่าใช้จ่ายไม่เกินมูลค่า 1.00 ล้านบาท

  อนุมัติรายจ่ายที่ถือเป็นสินทรัพย์ไม่เกินมูลค่า 5.00 ล้านบาท

  อนุมัติการรับจำนำสินค้าต่อรายไม่เกินมูลค่า 10.00 ล้านบาท

1.  สร้างวิสัยทัศน์และกำหนดพันธกิจ
    เพื่อกำหนดแนวทางการดำเนินงานและพัฒนาองค์กรในระยะยาว

2.  รับผิดชอบผลประกอบการทางธุรกิจและพัฒนาธุรกิจให้ครบวงจร
    เพื่อให้ได้ผลตอบแทนทางเศรษฐศาสตร์ในอัตราที่เหมาะสม

3.  ตอบสนองความต้องการของตลาดและลูกค้า
    โดยการพัฒนาคุณภาพสินค้าและบริการอย่างต่อเนื่อง เพียงพอ ทันต่อเวลาในทุกสถานการณ์
    ในราคาที่เป็นธรรม

4.  พัฒนาบริษัทให้ประกอบธุรกิจอย่างมีจรรยาบรรณ ปฏิบัติตามกฎหมาย
    ศีลธรรมและวัฒนธรรมอันดีงาม

5.  พัฒนาองค์กรและบุคลากรให้มีความรู้ความสามารถเต็มศักยภาพ สร้างวัฒนธรรมองค์กร
    จรรยาบรรณในวิชาชีพ

6.  ศึกษาและพัฒนาเทคโนโลยีใหม่ๆ กระบวนการเพิ่มผลผลิต และพัฒนาธุรกิจต่อเนื่อง
    โดยอาศัยทรัพยากรที่มีอยู่อย่างเต็มศักยภาพ

7.  อื่นๆ ตามที่ได้รับมอบหมายจากคณะกรรมการบริษัทและคณะกรรมการบริหาร

  รายงานการกำกับดูแลกิจการที่ดี

1.  นโยบายการกำกับดูแลกิจการ

คณะกรรมการบริษัท ทรัพย์ศรีไทย จำกัด (มหาชน)
ตระหนักและเชื่อมั่นว่ากระบวนการกำกับดูแลกิจการที่ดีเป็นเครื่องมือสำคัญในการเสริมสร้างการดำเนินธุรกิจให้ประสบความสำเร็จ
สร้างความมั่นใจและก่อให้เกิดประโยชน์สูงสุดแก่ผู้ถือหุ้นและผู้เกี่ยวข้องกับบริษัททุกฝ่าย
จึงได้กำหนดทิศทางและแนวนโยบายการกำกับดูแลกิจการตามหลักบรรษัทภิบาลที่ดี
โดยรวบรวมข้อควรปฏิบัติในการกำกับดูแลกิจการที่ดีเป็นรูปเล่มให้กรรมการบริษัททุกท่านได้รับทราบและยึดถือปฏิบัติอย่างจริงจังในภาระหน้าที่ความรับผิดชอบของตนตามที่ได้รับมอบหมายให้เหมาะสมสอดคล้องกับเวลาและสถานการณ์
เพื่อสร้างประโยชน์สูงสุดให้แก่ผู้ถือหุ้นสมตามความคาดหมาย

นโยบายการกำกับดูแลกิจการฉบับนี้มีขึ้นเพื่อเป็นแนวทางในการปฏิบัติตามหลัก บรรษัทภิบาลที่ดี
ซึ่งจะสร้างความชัดเจน ความโปร่งใส และความมั่นใจให้แก่ผู้ถือหุ้น ผู้บริหาร ลูกค้า พนักงาน
พันธมิตร รวมถึงสาธารณชนในการดำเนินธุรกิจของบริษัท ได้เป็นอย่างสูง
ซึ่งคณะกรรมการบริษัทจะติดตามกำกับดูแลการดำเนินการอย่างสม่ำเสมอให้เป็นไปวัตถุประสงค์
ด้วยความซื่อสัตย์สุจริต และระมัดระวัง เพื่อให้เกิดผลประโยชน์สูงสุดแก่ผู้ถือหุ้น
ภายใต้กรอบข้อกำหนดของกฎหมาย และจริยธรรมทางธุรกิจ
โดยสนับสนุนให้กรรมการเข้าอบรมในหลักสูตรที่เกี่ยวข้องกับสถาบันกรรมการบริษัทไทย (IOD)

สำหรับกรรมการบริหารได้ปฏิบัติภารกิจตามกรอบภาระหน้าที่อย่างเข้มแข็ง
มีการจัดประชุมหารือในการดำเนินกิจการของบริษัทเป็นประจำ
และกรรมการตรวจสอบได้ปฏิบัติหน้าที่ในการสอบทานงบการเงิน ระบบควบคุมภายใน
และการบริหารความเสี่ยง
ส่งผลให้รายงานทางการเงินและการเปิดเผยข้อมูลของบริษัทในรายงานการเงินครบถ้วน
ถูกต้องและเชื่อถือได้

2.  ภาวะผู้นำและวิสัยทัศน์ของคณะกรรมการ

คณะกรรมการของบริษัทประกอบไปด้วยบุคคลผู้ที่มีความรู้ความสามารถ มีประสบการณ์
และมีจริยธรรมในการดำเนินธุรกิจ ไม่เคยมีประวัติเสียหาย
หรือประวัติต้องห้ามตามประกาศของสำนักงานคณะกรรมการกำกับหลักทรัพย์และตลาดหลักทรัพย์
มีภาวะการเป็นผู้นำสามารถควบคุมการดำเนินงานของฝ่ายจัดการ กำหนดวิสัยทัศน์ร่วมกับฝ่ายจัดการ
มีความเป็นอิสระในการตัดสินใจเพื่อประโยชน์สูงสุดของบริษัทและผู้ถือหุ้น
และต้องปฏิบัติหน้าที่ด้วยความระมัดระวังด้วยทักษะและความซื่อสัตย์สุจริต

คณะกรรมการบริษัทต้องอุทิศเวลาและทุ่มเทให้ความสนใจในธุรกิจของบริษัทอย่างเต็มที่
เพื่อจะได้ทราบถึงโอกาส ความเสี่ยง และประเด็นทางธุรกิจ
และพร้อมที่จะเข้าร่วมประชุมของบริษัทเสมอ เพื่อพิจารณาและเสนอความคิดเห็นในประเด็นต่างๆ

3.  การถ่วงดุลของกรรมการที่ไม่เป็นผู้บริหาร

คณะกรรมการบริษัท ณ วันที่ 31 ธันวาคม 2552 มีจำนวน 10 ท่าน ประกอบด้วย

คณะกรรมการที่เป็นผู้บริหาร 3 ท่าน

คณะกรรมการที่มีอำนาจลงนามผูกพันบริษัท 4 ท่าน (ลงนาม 2/4 ท่าน)

คณะกรรมการตรวจสอบ 3 ท่าน

คณะกรรมการอิสระ 4 ท่าน (3 ท่านเป็นกรรมการตรวจสอบ)

สรุปบริษัทมีกรรมการที่เป็นอิสระทั้งหมด 4 ท่าน ซึ่งคิดเป็น 1 ใน 3 ของกรรมการทั้งคณะ
รายละเอียดดูได้จากหัวข้อเรื่องรายละเอียดเกี่ยวกับผู้บริหารของบริษัท ในหน้า

4.  การรวมหรือแยกตำแหน่ง

-   ประธานกรรมการและคณะกรรมการตรวจสอบเป็นกรรมการอิสระตามความหมายของตลาดหลักทรัพย์แห่งประเทศไทยและคณะกรรมการ
    ก.ล.ต.และไม่มีความสัมพันธ์ใด ๆ กับฝ่ายบริหาร

-   ประธานกรรมการไม่เป็นบุคคลเดียวกันกับกรรมการผู้จัดการ
    เพื่อเป็นการแบ่งแยกหน้าที่ในการกำหนดนโยบายการกำกับดูแลและการบริหารงานประจำ

5.  คณะอนุกรรมการ

คณะกรรมการบริษัทได้แต่งตั้งกรรมการจำนวนหนึ่งจากคณะกรรมการบริษัท
ซึ่งมีคุณสมบัติและความรู้ความเชี่ยวชาญที่เหมาะสมเป็นกรรมการในคณะกรรมการย่อยที่คณะกรรมการบริษัทได้จัดตั้งขึ้น
เพื่อให้ทำหน้าที่กลั่นกรองและตรวจสอบในเรื่องสำคัญและเกิดขึ้นเป็นประจำ ซึ่งต้องดูแลอย่างใกล้ชิด
สม่ำเสมอ เพื่อเพิ่มประสิทธิภาพในการติดตามและควบคุมการดำเนินงานให้คณะกรรมการบริษัท
อันได้แก่ คณะกรรมการบริหาร และคณะกรรมการตรวจสอบ
โดยกำหนดให้ฝ่ายบริหารเข้าร่วมประชุมชี้แจงและจัดทำรายงานเสนอได้ตามที่เห็นสมควร

อนึ่ง ขณะนี้บริษัทยังไม่มีการแต่งตั้งคณะกรรมการสรรหา คณะกรรมการกำหนดค่าตอบแทนกรรมการ
เนื่องจากองค์กรของบริษัทเป็นองค์กรขนาดเล็ก การแต่งตั้งกรรมการหลายชุดจึงยังไม่เหมาะสม
และการควบคุมการตรวจสอบของบริษัทสามารถกระทำได้ง่าย
โดยใช้วิธีให้มีการรายงานตามความรับผิดชอบของแต่ละหน่วยงานอยู่ตลอดเวลา
ซึ่งหากต่อไปในอนาคตบริษัทมีการขยายองค์กร
บริษัทจะต้องดำเนินการตามแนวทางของตลาดหลักทรัพย์แห่งประเทศไทยให้ครบถ้วนสมบูรณ์

สำหรับรายละเอียดบทบาท หน้าที่ ความรับผิดชอบ องค์ประกอบ คุณสมบัติ ความถี่ในการประชุม
และการรายงานต่อคณะกรรมการอยู่ในหัวข้อโครงสร้างการจัดการบริษัทในคณะกรรมการบริหาร
คณะกรรมการตรวจสอบ

6.  การเปิดเผยข้อมูลและความโปร่งใส

คณะกรรมการบริษัทมีนโยบายให้เปิดเผยข้อมูลและสารสนเทศทางการเงินและผลประกอบการของบริษัทและข้อมูลที่เกี่ยวกับธุรกิจที่ตรงต่อความจริง
ถูกต้อง ครบถ้วน เพียงพอ ทันเวลา เป็นไปตามกฎหมาย
ข้อบังคับและระเบียบที่เกี่ยวกับการเปิดเผยข้อมูลและความโปร่งใสอย่างเคร่งครัด
เพื่อแสดงให้เห็นถึงสถานภาพทางการเงินและสถานภาพของการประกอบกิจการที่แท้จริงของบริษัท
โดยบริษัทได้แต่งตั้งผู้มีอำนาจในการรายงานสารสนเทศเพื่อให้ข้อมูลที่ถูกต้องกับผู้เกี่ยวข้อง
รวมทั้งให้มีการเผยแพร่ข้อมูลในเว็บไซด์ของบริษัทเป็นภาษาไทยและภาษาอังกฤษด้วย

ซึ่งผู้ถือหุ้นหรือผู้ที่สนใจจะถือหุ้นในอนาคต
สามารถติดต่อสอบถามรายละเอียดเพิ่มเติมได้ที่หมายเลขโทรศัพท์ 02-318-5514-5
,02-314-3132,02-314-0412 หรือสอบถามเข้ามาได้ที่ Website ของบริษัท
หรือติดต่อกับผู้ที่บริษัทได้มอบหมายไว้ได้ ตามรายละเอียดในหัวข้อความสัมพันธ์กับผู้ลงทุน หน้า 48
เพื่อทำหน้าที่หาข้อมูลที่ถูกต้องในการตอบข้อซักถามให้กับผู้ที่สนใจ

สำหรับกิจกรรมในปี 2552 ของบริษัทโครงการคลังเอกสารอัตโนมัติระบบ AS/RS
ยังคงได้รับความสนใจจากนักลงทุนและผู้เกี่ยวข้องจากหลายหน่วยงานโดยได้ขอเยี่ยมชมดูงานกิจการด้านคลังเอกสารอัตโนมัติของบริษัท
เช่น กรมอุตสาหกรรมพื้นฐานและการเหมืองแร่ (สำนักโลจิสติกส์) คณะแพทย์ศาสตร์ศิริราชพยาบาล
และนักศึกษา โรงเรียนอรรถวิทย์พณิชยการ เป็นต้น

  7. ค่าตอบแทนของกรรมการและผู้บริหาร

-   ค่าตอบแทนกรรมการ :
    บริษัทได้ขอนุมัติจากที่ประชุมผู้ถือหุ้นโดยกรรมการที่ได้รับมอบหมายให้มีหน้าที่และความรับผิดชอบเพิ่มมากขึ้น
    ได้รับค่าตอบแทนที่เหมาะสมกับหน้าที่และความรับผิดชอบที่ได้รับมอบหมายเพิ่มมากขึ้น ในปี
    2552 ค่าตอบแทนกรรมการบริษัทจำนวน 12 คนในรูปค่าตอบแทนกรรมการเป็นเงิน
    4,638,000.- บาท ค่าตอบแทนกรรมการบริหาร 3 คน ในรูปค่าตอบแทนกรรมการเป็นเงิน
    1,890,000.- บาท มีรายละเอียดค่าตอบแทนดังนี้

+-----------------------------+-----------------------+----------+----+
| 1.นายแก้วขวัญ วัชโรทัย          | ประธานกรรมการบริษัท     | 48       | บ  |
|                             |                       | 0,000.00 | าท |
+-----------------------------+-----------------------+----------+----+
| 2.นายสมโภชน์ อินทรานุกูล        | ประธานกรรมการตรวจสอบ  | 42       | บ  |
|                             | ,                     | 0,000.00 | าท |
+-----------------------------+-----------------------+----------+----+
|                             | กรรมการบริษัท           |          |    |
+-----------------------------+-----------------------+----------+----+
| 3.นายมาริษ สมารัมภ์            | กรรมการตรวจสอบ,       | 32       | บ  |
|                             |                       | 4,000.00 | าท |
|                             | กรรมการบริษัท           |          |    |
+-----------------------------+-----------------------+----------+----+
| 4.นางจิตรา ถาวระ             | กรรมการตรวจสอบ,       | 32       | บ  |
|                             |                       | 4,000.00 | าท |
|                             | กรรมการบริษัท           |          |    |
+-----------------------------+-----------------------+----------+----+
| 5.นายศุภสิทธิ์ สุขะนินทร์          | ประธานกรรมการบริหาร,   | 1,47     | บ  |
|                             |                       | 0,000.00 | าท |
+-----------------------------+-----------------------+----------+----+
|                             | กรรมการบริษัท           |          |    |
+-----------------------------+-----------------------+----------+----+
| 6.นายปิลัญชัย ประดับพงศ์         | รองประธานกรรมการบริหาร | 66       | บ  |
|                             | ,                     | 0,000.00 | าท |
+-----------------------------+-----------------------+----------+----+
|                             | กรรมการบริษัท           |          |    |
+-----------------------------+-----------------------+----------+----+
| 7.นางอินทิรา สุขะนินทร์          | กรรมการบริษัท           | 18       | บ  |
|                             |                       | 0,000.00 | าท |
+-----------------------------+-----------------------+----------+----+
| 8.นางสาวดวงดาว ชินธรรมมิตร์    | กรรมการบริษัท           | 18       | บ  |
|                             |                       | 0,000.00 | าท |
+-----------------------------+-----------------------+----------+----+
| 9.นางสาวดวงแข ชินธรรมมิตร์     | กรรมการบริษัท           | 18       | บ  |
|                             |                       | 0,000.00 | าท |
+-----------------------------+-----------------------+----------+----+
| 10.นายกมล เอี้ยวศิวิกูล          | กรรมการบริษัท           | 6        | บ  |
|                             |                       | 0,000.00 | าท |
+-----------------------------+-----------------------+----------+----+
| 11.นางสาวรุ่งระวี เอี่ยมพงษ์ไพฑูรย์ | กรรมการบริษัท           | 6        | บ  |
|                             |                       | 0,000.00 | าท |
+-----------------------------+-----------------------+----------+----+
| 12.นายสัมฤทธิ์ ตันติดิลกกุล        | กรรมการบริษัท,          | 30       | บ  |
|                             | กรรมการบริหาร          | 0,000.00 | าท |
+-----------------------------+-----------------------+----------+----+

-   ค่าตอบแทนผู้บริหาร :
    ค่าตอบแทนผู้บริหารเป็นไปตามหลักการและนโยบายที่คณะกรรมการบริษัทกำหนด
    ซึ่งเชื่อมโยงกับผลการดำเนินงานของบริษัทและผลการดำเนินงานของผู้บริหารแต่ละท่าน
    โดยคณะกรรมการบริหารเป็นผู้พิจารณาและนำเสนอจำนวนค่าตอบแทนที่เหมาะสมต่อคณะกรรมการบริษัท
    เพื่อพิจารณาและอนุมัติขั้นสุดท้าย ซึ่งในปี 2552 ค่าตอบแทนผู้บริหาร 7 คน
    ประกอบด้วยเงินเดือน ค่าครองชีพ ค่าครองชีพพิเศษ และเงินสมทบกองทุนสำรองเลี้ยงชีพ
    รวมเป็นเงินทั้งสิ้น 12,308,842.15 บาท

  8. การประชุมคณะกรรมการ

คณะกรรมการกำหนดให้มีการประชุมอย่างน้อยทุกๆ 3 เดือน
และให้มีการประชุมพิเศษเพิ่มตามความจำเป็น

การนัดหมายประชุมให้เลขานุการบริษัททำหน้าที่ประสานงานนัดหมายกรรมการทุกท่านล่วงหน้าอย่างน้อย
1 เดือน และให้จัดทำเป็นหนังสือเชิญประชุมโดยกำหนดวาระ วัน เวลา
และสถานที่ประชุมพร้อมเอกสารประกอบการพิจารณาให้ชัดเจน
และแจ้งให้ทราบล่วงหน้าก่อนการประชุมอย่างน้อย 7 วัน
เพื่อให้กรรมการได้มีเวลาในการพิจารณาศึกษาข้อมูลอย่างเพียงพอ
เว้นแต่ในกรณีเร่งด่วนให้สามารถแจ้งโดยวิธีอื่นได้ตามที่กรรมการจะสามารถรับทราบได้

องค์ประชุมของคณะกรรมการบริษัท
คือต้องมีกรรมการเข้าร่วมประชุมไม่น้อยกว่าครึ่งหนึ่งของจำนวนกรรมการทั้งหมด

ในที่ประชุม ประธานทำหน้าที่ดำเนินการประชุมตามวาระที่แจ้งไว้
และสรุปประเด็นเรื่องในวาระการประชุมเพื่อการพิจารณาของกรรมการ
พร้อมประมวลความเห็นและสรุปมติที่ประชุม
โดยเปิดโอกาสให้กรรมการแต่ละคนแสดงความคิดเห็นได้อย่างเต็มที่
เว้นแต่กรรมการผู้มีส่วนได้เสียในเรื่องที่พิจารณา
ประธานต้องเชิญออกจากที่ประชุมระหว่างการพิจารณาในเรื่องนั้นๆ

ในการพิจารณาเรื่องหนึ่งเรื่องใด กรรมการมีสิทธิ์ขอดูเอกสารที่เกี่ยวข้อง
พร้อมทั้งขอให้ฝ่ายบริหารชี้แจงรายละเอียดข้อมูลเพิ่มเติมได้

การลงมติให้ใช้คะแนนเสียงข้างมาก
และหากมีกรรมการคัดค้านมติดังกล่าวให้บันทึกคำคัดค้านนั้นไว้ในรายงานการประชุมด้วย
อนึ่งกรรมการผู้มีส่วนได้เสียในเรื่องนั้นๆ ให้งดออกเสียง

คณะกรรมการได้จัดให้มีเลขานุการบริษัท ทำหน้าที่ให้คำแนะนำ
ปรึกษาด้านกฎหมายและกฎเกณฑ์ต่างๆ ซึ่งคณะกรรมการจะต้องทราบและปฏิบัติ
ประสานงานและจัดเตรียมระเบียบวาระการประชุม ทำหนังสือเชิญประชุม เอกสารการประชุม
แจ้งกรรมการล่วงหน้าก่อนการประชุมเป็นเวลาเพียงพอสำหรับการศึกษาและพิจารณาเรื่องที่จะประชุมเพื่อให้ความเห็นและออกเสียงลงคะแนน
ดูแลและจัดการประชุมให้ดำเนินการได้ด้วยดี จดรายงานการประชุม
จัดเก็บเอกสารเกี่ยวกับการประชุม รวมทั้งประสานงานให้มีการปฏิบัติตามมติคณะกรรมการ

โดยในปี 2552 ที่ผ่านมา คณะกรรมการบริษัทมีการประชุมตามวาระปกติจำนวน 8 ครั้ง
ในแต่ละครั้งมีกรรมการเข้าร่วมประชุมเกินกว่า 75% ทุกครั้ง (ยกเว้นการประชุมคณะกรรมการ
ครั้งที่ 2/2552 มีกรรมการเข้าร่วมประชุม 7 ท่าน คิดเป็นร้อยละ 58)
เพื่อร่วมพิจารณาและติดตามการทำงานของฝ่ายบริหารให้ดำเนินการตามที่ได้ให้นโยบายไว้
ติดตามแผนการดำเนินธุรกิจของบริษัทและงบประมาณของบริษัท
รวมทั้งได้ร่วมพิจารณาและพัฒนาปรับปรุงโครงการสำคัญๆ ที่ฝ่ายบริหารนำเสนอ รายละเอียด
ดูจากตารางการเข้าประชุมของกรรมการแต่ละคณะปี 2552 หน้า 40

การเข้าประชุมของคณะกรรมการบริษัทแต่ละคณะ ในปี 2552 (1 มกราคม-31 ธันวาคม 2552)

+---------------------------+---------+---------+---------+-----------+
| ชื่อ - นามสกุล               | การป    |         |         | การลาอ    |
|                           | ระชุมคณะ |         |         | อกระหว่างปี |
|                           | กรรมการ |         |         |           |
|                           | ในปี     |         |         |           |
|                           | 2552    |         |         |           |
+---------------------------+---------+---------+---------+-----------+
|                           | คณะกรรม | ค       | คณะ     |           |
|                           | การบริษัท | ณะกรรมก | กรรมการ |           |
|                           |         | ารบริหาร | ตรวจสอบ |           |
|                           | รวม 8   |         |         |           |
|                           | ครั้ง     | รวม 4   | รวม 5   |           |
|                           |         | ครั้ง     | ครั้ง     |           |
+---------------------------+---------+---------+---------+-----------+
| 1. นายแก้วขวัญ วัชโรทัย       | 6/8     | -       | -       |           |
|                           |         |         |         |           |
|   ประธานกรรมการบริษัท       |         |         |         |           |
+---------------------------+---------+---------+---------+-----------+
| 2. นายสมโภชน์ อินทรานุกูล     | 6/8     | -       | 5/5     |           |
|                           |         |         |         |           |
|   กรรมการบริษัท             |         |         |         |           |
|   และประธานกรรมการตรวจสอบ |         |         |         |           |
+---------------------------+---------+---------+---------+-----------+
| 3. นายมาริษ สมารัมภ์         | 6/8     | -       | 5/5     |           |
|                           |         |         |         |           |
|   กรรมการบริษัท             |         |         |         |           |
|   และกรรมการตรวจสอบ       |         |         |         |           |
+---------------------------+---------+---------+---------+-----------+
| 4. นางจิตรา ถาวระ          | 6/8     |         | 4/5     |           |
|                           |         |         |         |           |
|   กรร                     |         |         |         |           |
| มการบริษัทและกรรมการตรวจสอบ |         |         |         |           |
+---------------------------+---------+---------+---------+-----------+
| 5. นายศุภสิทธิ์ สุขะนินทร์       | 7/8     | 4/4     | -       |           |
|                           |         |         |         |           |
|   กรรมการบริษัท             |         |         |         |           |
|   และประธานกรรมการบริหาร   |         |         |         |           |
+---------------------------+---------+---------+---------+-----------+
| 6. นายปิลัญชัย ประดับพงศ์      | 8/8     | 4/4     | -       |           |
|                           |         |         |         |           |
|   กรรมการบริษัท             |         |         |         |           |
|                           |         |         |         |           |
|  และรองประธานกรรมการบริหาร |         |         |         |           |
+---------------------------+---------+---------+---------+-----------+
| 7. นายสัมฤทธิ์ ตันติดิลกกุล      | 8/8     | 4/4     | -       |           |
|                           |         |         |         |           |
|   กรรมการผู้จัดการ           |         |         |         |           |
|   และกรรมการบริหาร         |         |         |         |           |
+---------------------------+---------+---------+---------+-----------+
| 8. นางอินทิรา สุขะนินทร์       | 8/8     | -       | -       |           |
|                           |         |         |         |           |
|   กรรมการบริษัท             |         |         |         |           |
+---------------------------+---------+---------+---------+-----------+
| 9. นางสาวดวงดาว ชินธรรมมิตร์ | 7/8     | -       | -       |           |
|                           |         |         |         |           |
|   กรรมการบริษัท             |         |         |         |           |
+---------------------------+---------+---------+---------+-----------+
| 10. นางสาวดวงแข ชินธรรมมิตร์ | 7/8     | -       | -       |           |
|                           |         |         |         |           |
|   กรรมการบริษัท             |         |         |         |           |
+---------------------------+---------+---------+---------+-----------+
| 11. นายกมล เอี้ยวศิวิกูล       | 0/2     | -       | -       | ลาออก 1   |
|                           |         |         |         | พฤษภาคม   |
|   กรรมการบริษัท             |         |         |         | 2552      |
+---------------------------+---------+---------+---------+-----------+
| 12. นางสาวรุ่งระวี           | 1/2     | -       | -       | ลาออก 1   |
| เอี่ยมพงษ์ไพฑูรย์              |         |         |         | พฤษภาคม   |
|                           |         |         |         | 2552      |
|   กรรมการบริษัท             |         |         |         |           |
+---------------------------+---------+---------+---------+-----------+

9.  ความขัดแย้งทางผลประโยชน์

บริษัท ได้กำหนดเป็นนโยบายให้กรรมการ ผู้บริหาร และพนักงานทุกคนพึงหลีกเลี่ยงการกระทำใดๆ
อันเป็นการขัดต่อผลประโยชน์ของบริษัทไม่ว่าจะเป็นทางตรงหรือทางอ้อมก็ตาม
จึงกำหนดเป็นข้อปฏิบัติสำหรับกรรมการ ผู้บริหาร และพนักงานของบริษัท ดังนี้

1.  ไม่หาผลประโยชน์สำหรับตนเองหรือพวกพ้อง
    โดยอาศัยตำแหน่งหน้าที่ที่รับผิดชอบอยู่ในการติดต่อกับผู้เกี่ยวข้องทางการค้าของบริษัท เช่น
    คู่ค้า ลูกค้า คู่แข่ง อันเป็นเหตุให้บริษัทต้องเสียหาย

2.  หลีกเลี่ยงการทำรายการที่เกี่ยวโยงกับตนเอง
    ซึ่งอาจก่อให้เกิดความขัดแย้งทางผลประโยชน์กับบริษัท

3.  ไม่ใช้โอกาสหรือข้อมูลที่ได้จากการเป็นกรรมการ ผู้บริหาร
    หรือพนักงานของบริษัทในการหาผลประโยชน์ส่วนตัว และในเรื่องการทำธุรกิจที่แข่งขันกับบริษัท
    หรือการทำธุรกิจที่เกี่ยวเนื่อง

4.  พึงละเว้นการถือหุ้นในกิจการคู่แข่งของบริษัท
    ซึ่งหากมีการถือหุ้นอันอาจมีผลกระทบต่อหน้าที่การงาน
    หรือในกรณีได้หุ้นนั้นก่อนการเป็นกรรมการ ผู้บริหาร หรือพนักงานบริษัท หรือได้รับทางมรดก
    ต้องรายงานให้บริษัทรับทราบโดยผ่านผู้บังคับบัญชาตามสายงานถึงกรรมการผู้จัดการ

อนึ่งในปีที่ผ่านมา กรรมการบริษัทและผู้บริหารทุกท่านได้รายงานการการมีส่วนได้เสียของกรรมการ
ผู้บริหาร และบุคคลที่มีความเกี่ยวข้อง
และการดำรงตำแหน่งเป็นผู้บริหารหรือเป็นกรรมการในบริษัทอื่น หรือถือหุ้นในบริษัทคู่แข่ง
ให้ท่านประธานกรรมการบริษัทและประธานกรรมการตรวจสอบรับทราบแล้ว
โดยผ่านทางเลขานุการบริษัท
ซึ่งได้รับมอบหมายจากคณะกรรมการบริษัทให้เป็นผู้รวบรวมข้อมูลเพื่อนำส่ง
ตามแนวทางนโยบายการกำกับดูแลกิจการที่กำหนดไว้
ซึ่งกรรมการและผู้บริหารทุกท่านต้องเปิดเผยข้อมูลส่วนได้เสียของตนรวมทั้งผู้เกี่ยวข้องและต้องรายงานทุกครั้งเมื่อมีการเปลี่ยนแปลงต่างไปจากที่เคยได้รายงานไว้ด้วย
ทั้งนี้เพื่อให้การบริหารงานของบริษัทเป็นไปด้วยดีและมีประสิทธิภาพ

  10. การซื้อและขายหลักทรัพย์ของบริษัทและการใช้ข้อมูลภายใน

ห้ามกรรมการ ผู้บริหาร และพนักงานของบริษัทใช้ข้อมูลที่ยังไม่ประกาศต่อสาธารณะ (ข้อมูลภายใน)
หรือให้ข้อมูลภายในแก่บุคคลภายนอกเพื่อประโยชน์ในการซื้อขายหลักทรัพย์ของบริษัท

กรรมการ ผู้บริหาร และพนักงานที่เกี่ยวข้องกับข้อมูลภายในของบริษัท
ควรละเว้นการซื้อขายหุ้นของบริษัทในช่วงเวลาก่อนที่จะเผยแพร่งบการเงิน
หรือเผยแพร่สถานะของบริษัท รวมถึงข้อมูลสำคัญอื่นๆ
ควรรอให้มีการเปิดเผยข้อมูลต่อสาธารณชนก่อน แล้วจึงทำการซื้อขายในวันถัดไปจึงจะเหมาะสม

ผู้บริหาร และพนักงานของบริษัท
พึงต้องรายงานการซื้อขายหลักทรัพย์ของบริษัทถึงกรรมการผู้จัดการภายใน 3
วันนับแต่วันที่ทำการซื้อขายหุ้นของบริษัท
เพื่อเป็นข้อมูลในการติดตามและประเมินระบบการป้องกันการนำข้อมูลภายในไปใช้ในทางมิชอบ
ซึ่งบริษัทจะได้มีการสรุปและรายงานต่อคณะกรรมการตรวจสอบให้รับทราบและพิจารณาต่อไป

กรรมการ เมื่อรายงานการถือหลักทรัพย์ของบริษัท ตามแบบ 59-2
ต่อสำนักงานคณะกรรมการกำกับหลักทรัพย์และตลาดหลักทรัพย์แล้วให้สำเนาส่งประธานกรรมการบริษัท
เพื่อรับทราบและพิจารณาต่อไป

ทั้งนี้เพื่อเป็นการป้องกันการซื้อขายหุ้นโดยใช้ข้อมูลภายในและเพื่อเลี่ยงข้อครหาเกี่ยวกับความเหมาะสมของการซื้อขายหุ้นของบุคคลภายใน

เมื่อใดควรถือว่าเป็น “ข้อมูลภายใน”

-   เมื่อข้อมูลนั้น “มีสาระสำคัญ” กล่าวคือ
    หากมีความเป็นไปได้อย่างมากว่านักลงทุนมีเหตุผลจะถือว่าข้อมูลนี้เป็นสิ่งสำคัญในการตัดสินใจทำการซื้อขายหลักทรัพย์ของบริษัท

-   เมื่อข้อมูลนั้น “ไม่เป็นข้อมูลสาธารณะ” กล่าวคือ
    จนกว่าข้อมูลจะได้รับการเปิดเผยต่อสาธารณะและรายงานโดยสื่อ
    โดยให้ถือวันถัดไปหลังจากให้ข่าวอย่างเป็นทางการแล้ว
    จึงจะถือว่าเป็นข้อมูลที่เปิดเผยต่อสาธารณะแล้ว

ในระหว่างปีที่ผ่านมา กรรมการมีการโอนและซื้อขายหุ้นของบริษัท
และใบสำคัญแสดงสิทธิที่จะซื้อหุ้นสามัญของบริษัท (SST-W1) โดยได้รายงานการถือครองหลักทรัพย์
(แบบ 59-2) ตามข้อ กำหนดของสำนักงาน ก.ล.ต.
และได้นำส่งสำเนาให้ท่านประธานกรรมการบริษัทได้รับทราบด้วย
โดยส่งผ่านให้เลขานุการบริษัทเป็นผู้นำเสนอ
อนึ่งการโอนซื้อขายหุ้นดังกล่าวมิได้มีการใช้ข้อมูลภายในเพื่อประโยชน์ในการโอนซื้อขายแต่อย่างใด

  11. การควบคุมภายในและการรายงานทางการเงิน

บริษัท
กำหนดเป็นนโยบายอย่างเคร่งครัดให้มีระบบการควบคุมและการตรวจสอบภายในที่มีประสิทธิภาพ
จึงให้มีการจัดจ้างผู้ตรวจสอบภายในภายใต้การสอบทานของคณะกรรมการตรวจสอบ
เพื่อตรวจสอบและติดตามระบบการควบคุมภายในของบริษัทเป็นระยะทุกไตรมาส
เพื่อปรับปรุงมาตรการการควบคุมต่างๆ ให้มีความเหมาะสมกับสถานการณ์
และความเสี่ยงที่แปรเปลี่ยนไป
ดังนั้นเพื่อให้ระบบการควบคุมบรรลุเป้าหมายจึงกำหนดแนวปฏิบัติไว้ดังนี้

1.  ผู้บริหารควรตระหนักถึงความสำคัญของการควบคุมภายในและควรสร้างให้มีการควบคุมภายในขึ้นในงานทุกระดับชั้นของบริษัท

2.  กำหนดมาตรการ รูปแบบ
    และวิธีการควบคุมภายในให้เหมาะสมกับสภาวะการณ์ของงานและสภาพแวดล้อมต่างๆ ของงาน
    ระดับความเสี่ยง และการบริหารความเสี่ยงของงานอย่างต่อเนื่องเพื่อให้เกิดประสิทธิภาพ

3.  พนักงานทุกระดับจะต้องให้ความสำคัญในการปฏิบัติตามมาตรการการควบคุมภายในทุกมาตรการที่บริษัทกำหนดขึ้นอย่างเคร่งครัดและต่อเนื่อง

4.  การรายงานทางการเงิน
    ผู้บริหารมีหน้าที่และความรับผิดชอบต่อการจัดทำรายงานที่มีความถูกต้องครบถ้วน เชื่อถือได้
    ทันเวลา ตามหลักการบัญชีที่รับรองทั่วไป

  12. การปฏิบัติและความรับผิดชอบต่อผู้ถือหุ้น

บริษัท ดำเนินธุรกิจด้วยความซื่อสัตย์สุจริต มีจริยธรรม และ ถูกต้อง
ภายใต้กรอบของกฎหมายและจรรยาบรรณธุรกิจ ด้วยความพยายามและความระมัดระวังอย่างถึงที่สุด
เพื่อการพัฒนากิจการให้เจริญเติบโตและเพื่อสร้างผลประโยชน์ตอบแทนสูงสุดให้กับผู้ถือหุ้นอย่างต่อเนื่องและยั่งยืน
โดยให้ถือเป็นนโยบายของบริษัทจึงมีแนวปฏิบัติดังนี้

1.  ปฏิบัติหน้าที่ด้วยความซื่อสัตย์สุจริต และดำเนินการใดๆ ด้วยความระมัดระวัง รอบคอบ
    และเป็นธรรม เพื่อสร้างผลประโยชน์สูงสุดต่อผู้ถือหุ้นทั้งรายใหญ่และรายย่อย

2.  ให้ข้อมูลที่ถูกต้อง เที่ยงตรง ทันเวลา แก่ผู้ถือหุ้นทุกรายอย่างเท่าเทียมกัน
    โดยใช้ช่องทางในการสื่อสารต่างๆ ที่เหมาะสมในแต่ละสถานการณ์

3.  รายงานสถานภาพของบริษัทอย่างสม่ำเสมอ ครบถ้วนตามความเป็นจริง
    รวมทั้งปัจจัยความเสี่ยงซึ่งเป็นนัยสำคัญต่อการดำเนินธุรกิจให้ผู้ถือหุ้นรับทราบ

4.  ให้สิทธิผู้ถือหุ้นและปฏิบัติต่อผู้ถือหุ้นอย่างเท่าเทียมกันในการเข้าร่วมประชุมผู้ถือหุ้นทุกครั้ง
    โดยมีการนัดหมายล่วงหน้าพอสมควร
    รวมทั้งให้สิทธิในการเสนอและออกเสียงในแต่ละวาระการประชุม

5.  รักษาทรัพย์สินและผลประโยชน์ของบริษัท

13. การประชุมผู้ถือหุ้น

คณะกรรมการให้ความสำคัญในการประชุมผู้ถือหุ้นของบริษัท โดยให้ถือปฏิบัติตามข้อกฎหมาย ระเบียบ
ข้อบังคับว่าด้วยการประชุมผู้ถือหุ้นอย่างเคร่งครัด
และตระหนักถึงความสะดวกแก่ผู้ถือหุ้นในการเข้าร่วมประชุม การให้ข้อมูลสารสนเทศ
และการใช้สิทธิ์ออกเสียงลงคะแนนในที่ประชุมอย่างเท่าเทียมกัน
จึงมีนโยบายให้จัดการประชุมผู้ถือหุ้นในวัน เวลา และสถานที่ที่เหมาะสม
โดยคำนึงถึงความสะดวกของผู้ถือหุ้นในการเข้าร่วมประชุม
และให้นำเสนอวาระการประชุมผู้ถือหุ้นอย่างชัดแจ้ง มีข้อมูลที่ครบถ้วน เพียงพอ
และทันเวลาเพื่อการพิจารณาและตัดสินใจของผู้ถือหุ้น
อำนวยความสะดวกแก่ผู้ถือหุ้นในการออกเสียงลงคะแนนทุกกรณี
สนับสนุนให้มีการแสดงความคิดเห็นและเปิดโอกาสให้มีการซักถาม
ซึ่งกรรมการมีหน้าที่ต้องเข้าร่วมประชุมเพื่อร่วมชี้แจงและตอบข้อซักถามผู้ถือหุ้นด้วย

ในการเชิญประชุมผู้ถือหุ้นนั้นบริษัทมอบหมายให้ บริษัท ศูนย์รับฝากหลักทรัพย์(ประเทศไทย) จำกัด
ซึ่งเป็นนายทะเบียนหุ้นของบริษัทเป็นผู้จัดส่งหนังสือเชิญประชุมพร้อมเอกสารประกอบการประชุมให้แก่ผู้ถือหุ้นก่อนหน้าวันประชุม
14 วัน และได้นำหนังสือนัดประชุมพร้อมเอกสารประกอบการประชุม post ไว้ที่ website
ของบริษัท เพื่อให้ผู้ถือหุ้นสามารถทราบถึงสิทธิและหน้าที่ได้ก่อนวันประชุมมากกว่า 20 วัน ด้วย
เป็นการเพิ่มความสะดวกและรวดเร็วให้กับผู้ถือหุ้นอีกทางหนึ่ง

  ในปี 2552 บริษัทฯ ได้จัดให้มีการประชุมผู้ถือหุ้น 2 ครั้ง คือ

1. การประชุมสามัญผู้ถือหุ้นประจำปี 2552 เมื่อวันที่ 23 เมษายน 2552 เวลา 10.00 น. ณ
อาคารเฉลิมพระบารมี 50 ปี ซอยศูนย์วิจัย ถนนเพชรบุรีตัดใหม่ เขตห้วยขวาง กรุงเทพมหานคร
มีกรรมการเข้าร่วมประชุม 9 ท่าน และมอบฉันทะให้ผู้แทนเข้าร่วมประชุม 3 ท่าน
รวมถึงผู้ถือหุ้นและผู้รับมอบฉันทะจากผู้ถือหุ้นเข้าร่วมประชุม รวมเป็นจำนวนทั้งสิ้น 42 ท่าน
และนับหุ้นรวมกันได้จำนวนทั้งสิ้น 79,273,010 หุ้น หรือร้อยละ 65.51 ของจำนวนหุ้นทั้งหมด ซึ่ง
นายแก้วขวัญ วัชโรทัย ประธานกรรมการบริษัทเป็นประธานในที่ประชุม
ได้จัดให้มีการประชุมตามวาระที่กำหนดไว้ในหนังสือนัดประชุมฯ
และเปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความเห็นและซักถามได้อย่างเต็มที่
โดยได้จดบันทึกทุกวาระไว้ในรายงานการประชุมแล้วและได้นำไป post ไว้ที่ website
ของบริษัทหลังวันประชุม 14 วันด้วย

2. การประชุมวิสามัญผู้ถือหุ้น ครั้งที่ 1/2552 เมื่อวันที่ 2 กรกฎาคม 2552 เวลา 10.00 น.

ณ อาคารเฉลิมพระบารมี 50 ปี ซอยศูนย์วิจัย ถนนเพชรบุรีตัดใหม่ เขตห้วยขวาง กรุงเทพมหานคร
เพื่อพิจารณาอนุมัติการเลิกประกอบกิจการคลังสินค้ารับอนุญาต มีกรรมการเข้าร่วมประชุม 9
ท่านและมอบฉันทะให้ผู้แทนเข้าร่วมประชุม 1 ท่าน
รวมถึงผู้ถือหุ้นและผู้รับมอบฉันทะจากผู้ถือหุ้นเข้าร่วมประชุม รวมเป็นจำนวนทั้งสิ้น 37 ท่าน
และนับหุ้นรวมกันได้จำนวนทั้งสิ้น 84,348,668 หุ้น หรือร้อยละ 69.71 ของจำนวนหุ้นทั้งหมด ซึ่ง
นายแก้วขวัญ วัชโรทัย ประธานกรรมการบริษัทเป็นประธานในที่ประชุม
และได้จัดให้มีการประชุมตามวาระที่กำหนดไว้ในหนังสือนัดประชุมฯ

  14. การปฏิบัติและความรับผิดชอบต่อพนักงาน

บริษัทตระหนักดีว่า
พนักงานเป็นทรัพยากรที่สำคัญยิ่งที่จะนำพาไปสู่ความสำเร็จในการประกอบกิจการของบริษัทและบรรลุผลตามเป้าหมายที่ได้กำหนดไว้อย่างมีประสิทธิภาพสูงสุด
บริษัทจึงได้กำหนดนโยบายที่จะให้มีการปฏิบัติต่อพนักงานดังนี้

1.  ให้ผลตอบแทนที่เป็นธรรมต่อพนักงาน

2.  ดูแลรักษาสภาพแวดล้อมในการทำงานให้มีความปลอดภัยต่อชีวิตและทรัพย์สินของพนักงาน

3.  จัดสถานที่ทำงานให้มีความสะดวกสบายเหมาะสมกับสภาพของงานที่ทำ
    พร้อมสร้างบรรยากาศในสถานที่ทำงานให้พนักงานรู้สึกอยากที่จะทำงานร่วมกับบริษัทอย่างเต็มที่ตลอดไป

4.  การแต่งตั้ง และการโยกย้ายพนักงาน รวมถึงการให้รางวัลและการลงโทษ
    กระทำด้วยความสุจริตใจและตั้งอยู่บนพื้นฐานความรู้ ความสามารถ
    และความเหมาะสมของพนักงาน

5.  ให้ความสำคัญต่อการพัฒนาความรู้ ความสามารถ และทักษะของพนักงาน
    โดยให้โอกาสอย่างทั่วถึงและอย่างสม่ำเสมอ

6.  ให้พนักงานมีส่วนร่วมในการให้ความเห็นและเสนอแนะต่อผู้บังคับบัญชาบนพื้นฐานตามความสามารถและความรู้ทางวิชาชีพ

7.  ปฏิบัติตามกฎหมายและข้อบังคับต่างๆ ที่เกี่ยวข้องกับพนักงานอย่างเคร่งครัด

บริษัทได้จัดตั้งกองทุนสำรองเลี้ยงชีพพนักงานมาตั้งแต่ปี 2529
ก่อนที่จะมีประกาศใช้พระราชบัญญัติกองทุนสำรองเลี้ยงชีพ พ.ศ. 2530
ด้วยมีวัตถุประสงค์เพื่อสนับสนุนและเป็นสวัสดิการให้กับพนักงานในการออมและสร้างหลักประกันในอนาคต
ทำให้พนักงานมีเงินก้อนเมื่อต้องออกจากงานหรือเมื่อเกษียณอายุจากงาน
และเป็นการสร้างแรงจูงใจให้พนักงานทำงานกับบริษัทเป็นระยะยาวนานด้วย
ปัจจุบันบริษัทได้กำหนดจ่ายเงินสมทบให้พนักงานในอัตรา 6-15%
ของค่าจ้างตามอายุงานของพนักงาน

และในปีที่ผ่านมา บริษัทได้จัดให้มีการฝึกอบรมพัฒนาฝีมือแรงงานให้กับพนักงานของบริษัท
คิดเป็นจำนวนเกินกว่า 50% ของจำนวนพนักงานทั้งหมด ด้วยมีวัตถุประสงค์เพื่อเพิ่มความรู้
ความสามารถ ทักษะ และทัศนคติต่อการปฎิบัติงานตามแนวนโยบายของทางภาครัฐด้วย

ในปี 2551 บริษัทได้จัดตั้งคณะกรรมการสวัสดิการในสถานประกอบกิจการ
เพื่อเป็นเสมือนสื่อกลางในการถ่ายทอดความต้องการด้านสวัสดิการของลูกจ้างให้นายจ้างทราบ
และร่วมปรึกษาหารือให้ข้อสนอแนะตลอดจนดูแลการจัดสวัสดิการภายในสถานประกอบกิจการ และ
บริษัทเห็นว่าพนักงานจะได้รับผลประโยชน์ ความสะดวกสบาย มีขวัญและกำลังใจในการทำงาน

  15. การปฏิบัติและความรับผิดชอบต่อลูกค้า

บริษัทให้ความสำคัญในเรื่องความพึงพอใจของลูกค้าต่อการให้บริการด้านธุรกิจของบริษัท
จึงมุ่งมั่นที่จะพัฒนาระบบการให้บริการอย่างต่อเนื่อง
เพื่อตอบสนองความต้องการของลูกค้าให้มีประสิทธิภาพและประสิทธิผลเพิ่มขึ้นตลอดเวลา
และกำหนดเป็นนโยบายและข้อปฏิบัติไว้ดังต่อไปนี้

1.  ส่งมอบสินค้าและให้บริการที่มีคุณภาพ และมีประสิทธิภาพ
    ตรงตามหรือสูงกว่าความคาดหมายของลูกค้าภายใต้เงื่อนไขและราคาที่เป็นธรรม
    พร้อมทั้งให้คำแนะนำเกี่ยวกับการใช้สินค้าและบริการของบริษัทอย่างมีประสิทธิภาพและเป็นประโยชน์สูงสุดต่อลูกค้า
    โดยเชื่อมโยงสอดคล้องกับมาตรฐานคุณภาพ ISO 9001:2008 ที่บริษัทได้รับ

2.  ให้ข้อมูลเกี่ยวกับสินค้าและการบริการที่ถูกต้อง เพียงพอ และทันต่อเหตุการณ์แก่ลูกค้า
    เพื่อให้ลูกค้ามีข้อมูลเพียงพอในการตัดสินใจ
    ซึ่งข้อมูลที่ให้ต้องไม่เกินความเป็นจริงจนเป็นเหตุให้ลูกค้าเข้าใจผิดเกี่ยวกับคุณภาพ ปริมาณ
    หรือเงื่อนไขใด ๆ ของสินค้าหรือบริการ

3.  ปฏิบัติตามข้อตกลงที่ได้ทำไว้กับลูกค้าอย่างถูกต้องครบถ้วน
    ภายใต้ข้อบังคับและกฎหมายอันเกี่ยวกับการประกอบวิชาชีพของบริษัท และไม่กระทำการใดๆ
    อันเป็นการละเมิดหรือผิดสัญญากับลูกค้า

4.  ปฏิบัติต่อลูกค้าด้วยความสุภาพ มีน้ำใจ และเป็นที่ไว้วางใจของลูกค้า
    โดยเปิดช่องทางให้ลูกค้าสามารถร้องเรียนในการให้บริการได้ตลอดเวลา

5.  รักษาข้อมูลของลูกค้าโดยถือเป็นความลับ ไม่นำไปเผยแพร่หรือหาประโยชน์เพื่อตนเองหรือผู้อื่น

6.  ยึดมั่นในคติพจน์ของบริษัทฯ คือ “บริการด้วยความรวดเร็ว ทันเวลา ถูกต้อง สุภาพ มีน้ำใจ
    และมุ่งมั่นพัฒนาอย่างต่อเนื่อง” ตลอดระยะเวลาของการปฏิบัติงานและการให้บริการ

  16. การปฏิบัติและความรับผิดชอบต่อคู่ค้า

บริษัทมีนโยบายในการปฏิบัติและรับผิดชอบต่อคู่ค้าทุกรายอย่างเท่าเทียม เสมอภาค
โดยคำนึงถึงประโยชน์สูงสุดของบริษัท
และตั้งอยู่บนพื้นฐานของการได้ผลตอบแทนที่เป็นธรรมต่อทั้งสองฝ่าย
ให้เกียรติและถือว่าคู่ค้าเป็นแหล่งทรัพยากรภายนอกที่เอื้ออำนวยให้ธุรกิจของบริษัทดำรงอยู่ได้
ไม่คิดเป็นปรปักษ์หรือลูกไล่ในทางการค้า แต่ให้คำนึงถึงการพัฒนาธุรกิจของบริษัทร่วมกันเป็นหลัก
รวมทั้งปฏิบัติตามพันธะสัญญา ให้ข้อมูลที่ถูกต้อง ตรงไปตรงมาบนพื้นฐานตามจริง โดยมีแนวปฏิบัติดังนี้

1.  ไม่เรียก หรือไม่รับ หรือจ่ายผลประโยชน์ใดๆ
    ที่ไม่สุจริตในทางการค้ากับคู่ค้าเป็นการส่วนตัวหรือหมู่คณะ

2.  ปฏิบัติตามสัญญา หรือเงื่อนไขต่างๆ ที่ตกลงกันไว้อย่างเคร่งครัด
    กรณีที่ไม่สามารถปฏิบัติตามเงื่อนไขข้อใดข้อหนึ่ง ต้องรีบแจ้งให้คู่ค้า
    และ/หรือเจ้าหน้าที่ทราบล่วงหน้าเพื่อร่วมกันพิจารณาหาทางแก้ไข

3.  เจรจาต่อรองโดยตั้งอยู่บนพื้นฐานของความสัมพันธ์ฉันท์ธุรกิจที่จะมุ่งมั่นพัฒนาการดำเนินกิจการของบริษัท
    และหาทางออกหรือข้อสรุปอันพอใจและยอมรับได้ทั้งสองฝ่าย ไม่เจรจาด้วยวิธีหลอกลวง
    หรือขู่เข็ญบังคับ หรือโดยไม่มีหลักการและเหตุผล

  17. การปฏิบัติและความรับผิดชอบต่อคู่แข่งทางการค้า

บริษัทมีนโยบายที่จะปฏิบัติต่อคู่แข่งทางการค้าภายใต้กรอบกติกาของการแข่งขันทางการค้าที่ดีตามหลักสากลที่ถือปฏิบัติในทางธุรกิจ
โดยมีแนวปฏิบัติดังต่อไปนี้

  1. ไม่แสวงหาข้อมูลที่เป็นความลับของคู่แข่งทางการค้าด้วยวิธีการที่ไม่สุจริตหรือไม่เหมาะสม

  2. ไม่ทำลายชื่อเสียงของคู่แข่งทางการค้า ด้วยการกล่าวหาในทางร้าย

  3.
  มุ่งมั่นแข่งขันทางการค้าโดยเสนอบริการที่ดีต่อลูกค้าให้เกิดความพึงพอใจเกินความคาดหมายมากกว่าการมุ่งเพื่อตัดราคากับคู่แข่งทางการค้า

  18. การปฏิบัติและความรับผิดชอบต่อสังคมและส่วนรวม

บริษัทมีนโยบายที่จะดำเนินธุรกิจโดยให้ความสำคัญและยึดมั่นในการดูแลรักษาสิ่งแวดล้อม
และความปลอดภัยในการประกอบกิจกรรมต่างๆ อันเป็นธุรกิจของบริษัทดังนี้

1.  ป้องกันอุบัติเหตุและปฏิบัติตามกฎหมายและข้อบังคับเกี่ยวกับสิ่งแวดล้อมและความปลอดภัยในการทำงานอย่างเคร่งครัด

2.  ควบคุมการปล่อยของเสียให้อยู่ในระดับต่ำกว่าค่ามาตรฐานที่ยอมรับได้
    โดยจัดทำบ่อพักเพื่อดักไขมันและบำบัดน้ำเสีย มีการนำ ตัวอย่างน้ำจากจุดต่างๆ
    ส่งไปตรวจสอบคุณภาพให้อยู่ในมาตรฐานโดยตรวจวัดค่าความเป็นกรด-ด่าง (Ph)
    ความสกปรกในรูปของสารอินทรีย์ (BOD) ปริมาณสารแขวนลอย (Suspended Solids)
    ปริมาณน้ำมันและไขมัน (Oil & Grease) ปริมาณไนเตรต-ไนโตรเจน
    (Nitrate-Nitrogen) และปริมาณฟอตเฟต (Phosphate) และอื่นๆ เป็นประจำทุก 3
    เดือน

3.  ร่วมมือกับภาครัฐและภาคเอกชน รวมทั้งชุมชนที่บริษัทตั้งอยู่
    เพื่อสนับสนุนและยกระดับคุณภาพสิ่งแวดล้อมอย่างต่อเนื่อง

4.  ปลูกฝังจิตสำนึกของพนักงานทุกระดับให้มีความรับผิดชอบต่อสิ่งแวดล้อมและสังคมอย่างจริงจังและต่อเนื่อง

ซึ่งในปีที่ผ่านๆ มา บริษัทได้มอบทุนเพื่อการศึกษา
และทุนในการจัดงานวันเด็กแห่งชาติให้กับโรงเรียนต่างๆ ในเขตอำเภอพระประแดง
และอำเภอพระสมุทรเจดีย์ เป็นประจำต่อเนื่องกันทุกปี
นอกจากนี้บริษัทได้จัดงบเป็นเงินบริจาคเพื่อช่วยเหลือสังคมและพุทธศาสนาเป็นประจำต่อเนื่องกันทุกปีด้วยเช่นกัน
สำหรับปี 2552 บริษัทได้ใช้เงินบริจาคช่วยเหลือรวมเป็นเงินทั้งสิ้น 50,988.- บาท

  19. จริยธรรมธุรกิจ

คณะกรรมการบริษัท ทรัพย์ศรีไทย จำกัด (มหาชน) ตระหนักและให้ความ
สำคัญในการบริหารจัดการอย่างมีประสิทธิภาพ โปร่งใส
สามารถตรวจสอบได้และคำนึงถึงผู้มีส่วนได้เสียทุกฝ่าย
จึงได้จัดให้มีการประมวลนโยบายและข้อปฏิบัติเกี่ยวกับจรรยาบรรณในการทำธุรกิจให้เป็นรูปเล่มไว้ในคู่มือจรรยาบรรณธุรกิจ
เพื่อให้กรรมการ ผู้บริหาร และพนักงานใช้เป็นหลักประพฤติปฏิบัติเป็นบรรทัดฐาน

คณะกรรมการเชื่อมั่นว่า การยึดถือจรรยาบรรณฉบับนี้ในการดำเนินธุรกิจและใช้เป็น
หลักในการปฏิบัติงาน
จะทำให้บริษัทก้าวหน้าและสร้างผลงานให้เป็นที่พอใจและชื่นชมของทุกฝ่ายที่เกี่ยวข้องยิ่งๆขึ้น
และได้จัดพิมพ์คู่มือจรรยาบรรณธุรกิจเผยแพร่ให้กรรมการ ผู้บริหาร และพนักงานทุกคนรับทราบ
ทำความเข้าใจและยึดถือประพฤติตามหลักจรรยาบรรณฉบับนี้อย่างสม่ำเสมออยู่ตลอดเวลาในการปฏิบัติหน้าที่ของตน

20. ความสัมพันธ์กับผู้ลงทุน

คณะกรรมการให้ความสำคัญต่อการเปิดเผยข้อมูลที่มีความถูกต้อง ครบถ้วน โปร่งใส และทั่วถึง
ทั้งรายงานข้อมูลทางการเงินและข้อมูลทั่วไป
ตลอดจนข้อมูลสำคัญที่มีผลกระทบต่อราคาหลักทรัพย์ของบริษัท โดยได้เผยแพร่ข้อมูลข่าวสารต่าง ๆ
ดังกล่าวเพื่อให้ผู้ลงทุนและผู้ที่เกี่ยวข้องได้รับทราบ ทั้งโดยผ่านช่องทางและสื่อการเผยแพร่ข้อมูลต่าง
ๆ ของตลาดหลักทรัพย์ และ Website ของบริษัท ในส่วนของงานด้านผู้ลงทุนสัมพันธ์นั้น
บริษัทยังไม่จัดตั้งหน่วยงานขึ้นเฉพาะ แต่ได้มอบหมายให้นายสัมฤทธิ์ ตันติดิลกกุล
กรรมการผู้จัดการและเลขานุการบริษัท นายเจริญ บุญมโนทรัพย์ ผู้จัดการฝ่ายบัญชีและการเงิน
และนางพัชรี บุนนาค ผู้จัดการฝ่ายอาวุโสปฏิบัติการ ทำหน้าที่ติดต่อสื่อสารกับผู้ลงทุนทุกสถาบัน
ผู้ถือหุ้น รวมทั้งนักวิเคราะห์ และภาครัฐที่เกี่ยวข้อง เนื่องจากกิจกรรมในเรื่องดังกล่าวยังไม่มากนัก
ซึ่งผู้ลงทุนสามารถติดต่อขอทราบข้อมูลบริษัทได้ที่

โทร 02-318-5514-5 ,02-314-3132,02-314-0412

Website :www.subsrithai.co.th หรือ www.subsrithai.com e-mail address

sst@subsrithai.co.th , ABC_SST@subsrithai.co.th ,
patcharee@subsrithai.co.th

บุคลากร

 จำนวนพนักงานบริษัททั้งหมด ณ วันที่ 31 ธันวาคม 2552 จำนวน 125 คน

  ---------------------- ------------------------------ ----- ---------------
  โดยแบ่งตามฝ่ายดังนี้        ฝ่ายคลังสินค้า/คลังเอกสาร           102   คน
  จำนวนพนักงานบริษัททั้งหมด ณ                                77    
  วันที่ 31 ธันวาคม 2543                                          
  จำนวน 47                                                    
  คนโดยแบ่งตามฝ่ายดังนี้                                           

                         ฝ่ายบัญชีและการเงิน                11 7  คน

                         ฝ่ายปฏิบัติการ                     12 9  คน

                         รวม                            125   คน
                                                        93    
  ---------------------- ------------------------------ ----- ---------------

หมายเหตุ จำนวนดังกล่าวไม่รวมผู้บริหาร 7 คน

ค่าตอบแทนประกอบด้วยเงินเดือน เบี้ยเลี้ยง ค่าครองชีพ ค่าครองชีพพิเศษ
และเงินสมทบกองทุนสำรองเลี้ยงชีพ รวมเป็นเงินทั้งสิ้น 27,206,776.86 บาท

บริษัทมีนโยบายพัฒนาพนักงานโดยจัดให้มีแผนสอนงาน ส่งพนักงานเข้าร่วมอบรมและสัมมนา
เพื่อเพิ่มพูนความรู้ความสามารถให้กับพนักงานทั้งในและนอกสถานที่กับหน่วยงานเอกชนและรัฐบาลเป็นประจำทุกปี